stanford-oval/wikipedia huggingface dataset:
นางสาวไทย 2565
แหล่งข้อมูลอื่น

| ด ค กนางสาวสยามและนางสาวไทย |
| --- | --- |
นางสาวสยาม:  1934  1935  1936  1937  1938 
นางสาวไทย:  1939  1940  1948  1950  1951  1952  1953  1954  1964  1965  1966  1967  1968  1969  1971  1972  1984  1985  1986  1987  1988  1989  1990  1991  1992  1993  1994  1995  1997  1998  1999  2000  2001  2002  2003  2004  2006  2007  2008  2009  2010  2012  2013  2014  2016  2019  2020  2022  2023  2024 
รายนามนางสาวสยาม:  กันยา เทียนสว่าง  วณี เลาหเกียรติ  วงเดือน ภูมิรัตน์  มยุรี วิชัยวัฒนะ  พิศมัย โชติวุฒิ 
รายนามนางสาวไทย:  เรียม เพศยนาวิน  สว่างจิตต์ คฤหานนท์  ลัดดา สุวรรณสุภา  อัมพร บุรารักษ์  อุษณีย์ ทองเนื้อดี  ประชิตร์ ทองอุไร  อนงค์ อัชชวัฒนา  สุชีลา ศรีสมบูรณ์  อาภัสรา หงสกุล  จีรนันทน์ เศวตนันทน์  ประภัสสร พานิชกุล  อภันตรี ประยุทธเสนีย์  แสงเดือน แม้นวงศ์  วารุณี แสงศิรินาวิน  นิภาภัทร สุดศิริ  กนกอร บุญมา  สาวิณี ปะการะนัง  ธารทิพย์ พงษ์สุข  ทวีพร คลังพลอย  ชุติมา นัยนา  ภรณ์ทิพย์ นาคหิรัญกนก  ยลดา รองหานาม  ภัสราภรณ์ ชัยมงคล  จิระประภา เศวตนันทน์  อรอนงค์ ปัญญาวงศ์  ฉัตฑริกา อุบลศิริ  อารียา สิริโสภา  ภาวดี วิเชียรรัตน์  สรวงสุดา ลาวัณย์ประเสริฐ  ชลิดา เถาว์ชาลี  อภิสมัย ศรีรังสรรค์  ปนัดดา วงศ์ผู้ดี  สุจิรา อรุณพิพัฒน์  ปฏิพร สิทธิพงศ์  ชาลิสา บุญครองทรัพย์  สิรินทร์ยา สัตยาศัย  ลลนา ก้องธรนินทร์  อังคณา ตรีรัตนาทิพย์  พรรณประภา ยงค์ตระกูล  อรวิภา กนกนทีสวัสดิ์  กฤชภร หอมบุญญาศักดิ์  ปริศนา กัมพูสิริ  อัจฉราภรณ์ กนกนทีสวัสดิ์  วิลาสินี จันทร์วุฒิวงศ์  ธนพร ศรีวิราช  สิรีธร ลีห์อร่ามวัฒน์  ณัฐพัชร พงษ์ประพันธ์  มานิตา ดวงคำ ฟาร์เมอร์  ชนนิกานต์ สุพิทยาพร  พนิดา เขื่อนจินดา 
รายละเอียด:  รายชื่อ  รางวัลพิเศษ
ทากาฮิโระ โมริอูจิ

| ทากาฮิโระ โมริอูจิ |
| --- | --- |
กำลังแก้ไข ทากาฮิโระ โมริอูจิ, 2019
ข้อมูลพื้นฐาน
ชื่อเกิด: 森内 貴寛 (ทากาฮิโระ โมริอูจิ)
รู้จักในชื่อ: ทากะ
เกิด:  (1988-04-17) 17 เมษายน ค.ศ. 1988 (36 ปี) โตเกียว, ประเทศญี่ปุ่น
แนวเพลง:  ออลเทอร์นาทิฟร็อก  โพสต์ฮาร์ดคอร์ 
อาชีพ:  นักร้อง  นักแต่งเพลง 
เครื่องดนตรี:  เสียงร้อง  กีตาร์  เปียโน 
ช่วงปี: ค.ศ. 2003–ปัจจุบัน
ค่ายเพลง:  จอห์นนีและสหาย  เอ-สเก็ตช์  วอร์เนอร์บราเธอร์ส  ฟิลด์บายราเมน 

เว็บไซต์: www.oneokrock.com
ทากาฮิโระ โมริอูจิ (ญี่ปุ่น: 森内 貴寛; โรมาจิ: Moriuchi Takahiro; เกิดวันที่ 17 เมษายน ค.ศ. 1988) เป็นที่รู้จักในชื่อ ทากะ เป็นนักร้องนำและนักแต่งเพลงของวงดนตรีร็อกชาวญี่ปุ่น วันโอเคร็อก ก่อนหน้านั้นเขาได้อยู่ในวงบอยแบนด์ นิวส์ ในปี ค.ศ. 2003 จนกระทั่งออกจากวง เขาสามารถพูดภาษาอังกฤษอย่างคล่องแคล่วมาก เขาจึงร้องเพลงเป็นภาษาอังกฤษและภาษาญี่ปุ่น
ประวัติ

ทากะเป็นสมาชิกของจอห์นนีส์จูเนียร์ พร้อมกับน้องชายฮิโระกิ โมะริอุชิ ในปี ค.ศ. 2002 ต่อมาในเดือนกันยายน ค.ศ. 2003 ได้เปิดตัวในวงบอยแบนด์ นิวส์ แต่ออกจากวงในเดือนธันวาคมปีเดียวกัน หลังจากนั้นในช่วงปลายปี ค.ศ. 2005 ได้รวมกลุ่มกับเพื่อนตั้งวงวันโอเคร็อก โดยมีโทรุและเรียวตะ อดีตสมาชิกวงเฮดส์ ซึ่งเป็นวงดนตรีเด็ก และอเล็กซ์ โดยใช้ชื่อในวงว่าทากะ และปล่อยอีพีแรกชื่อเดียวกับชื่อวงในวันที่ 26 กรกฎาคม ค.ศ. 2006
ผลงาน

NEWS Nippon November 7, 2003
ONE OK ROCK (Mini Album-2006/07/26)
Keep It Real (Mini Album-2006/12/16)
Naihi Shinsho「内秘心書」(Single Debut-2007/04/25)]
Yume Yume「努努-ゆめゆめ-」(2007/07/25)
Et Cetera「エトセトラ」(2007/10/24)
แหล่งข้อมูลอื่น

อินสตาแกรมทางการของทากะ
เว็บไซต์ทางการของวันโอเคร็อก (อังกฤษ)
เว็บไซต์ทางการของวันโอเคร็อก (ญี่ปุ่น)
ช่องยูทูปทางการของวันโอเคร็อก
การสัมภาษณ์ทากะจากวันโอเคร็อก ในเว็บไซต์เจม-เวิลด์
| ด ค กวันโอเคร็อก |
| --- | --- |
 ทากาฮิโระ โมริตะ  โทรุ ยามาชิตะ  เรียวตะ โคฮามะ  โทโมยะ คังกิ ยู โคยานางิ  อเล็กซานเดอร์ โอนิซาวะ 
สตูดิโออัลบั้ม:  เซตะกุเบียว  บีมออฟไลต์  คันโจเอฟเฟกต์  นิชซินโดรม  ซังเคียวเรเฟอเรนซ์  จินเซคะเกะเตะโบะกุวะ  ซาตีไฟบุ  แอมบิชันส์  อายออฟเดอะสตอร์ม  ลักเชอรีดิซีซ 
ซิงเกิล:  "รี:เมก/โนสแกด์"  "เดอะบีกินนิง"  "ดีปเปอร์ดีปเปอร์/นัททิงเฮลปส์"  "ไมตีลองฟอล/ดิซิชัน"  "สกายฟอล"
บิบโค้ด

| --- | --- |
ชื่อเต็ม: Bibliographic code
เริ่ม: คริสต์ทศวรรษ 1990
จำนวนอักษร: 19
เลขโดดตรวจสอบ: none
ตัวอย่าง: 1924MNRAS..84..308E
บิบโค้ด (bibcode) หรือ เร็ฟโค้ด (refcode) เป็นตัวระบุย่อที่ใช้ในระบบข้อมูลดาราศาสตร์หลายระบบ เพื่ออ้างอิงวรรณกรรมงานใดงานหนึ่งอย่างเฉพาะเจาะจง
การนำไปใช้

โดยดั้งเดิมแล้ว bibcode ซึ่งย่อมาจาก Bibliographic Reference Code (รหัสอ้างอิงบรรณานุกรม) ได้พัฒนาขึ้นเพื่อใช้ในระบบ SIMBAD ซึ่งเป็นฐานข้อมูลดาราศาสตร์ของวัตถุที่อยู่นอกระบบสุริยะ และ NED (NASA/IPAC Extragalactic Database) ซึ่งเป็นฐานข้อมูลของวัตถุที่อยู่นอกดาราจักรทางช้างเผือก แต่ต่อมากลายเป็นมาตรฐานโดยปริยาย และมีการใช้อย่างกว้างขวางมากขึ้น อย่างเช่นในระบบ Astrophysics Data System ซึ่งเป็นฐานข้อมูลออน์ไลน์ของเอกสารดาราศาสตร์และฟิสิกส์กว่า 8 ล้านฉบับ ทั้งจากแหล่งที่ทบทวนโดยผู้รู้เสมอกันหรือไม่ได้ทบทวน
รูปแบบ

รหัสจะยาว 19 อักษรอย่างตายตัวโดยมีรูปแบบ
ที่ YYYY เป็นปี ค.ศ. มีสี่หมายเลขของวรรณกรรมที่อ้างอิง และ JJJJJ เป็นรหัสที่บ่งว่า วรรณกรรมที่อ้างอิงได้ตีพิมพ์ในแหล่งไหน
ในกรณีที่ตีพิมพ์ในวารสาร VVVV จะเป็นเลขเล่ม (volume number) M จะระบุส่วนของวารสาร (เช่น L ในส่วนจดหมาย) PPPP จะบอกเลขหน้าขึ้นต้น และ A ก็จะเป็นอักษรแรกของนามสกุลอักษรโรมันของผู้เขียนคนแรก
สำหรับเขตข้อมูลที่ไม่ได้ใช้ ระบบจะใช้จุด/มหัพภาคเพื่อเติมเต็มและให้ยาวตายตัว
โดยจะเติมทางด้านขวาของรหัสแหล่งตีพิมพ์ และทางด้านซ้ายของเลขเล่มและหน้า
เลขหน้าที่มากกว่า 9999 จะขยายเข้าไปในส่วน M
ส่วนรหัสบทความยาว 6 หมายเลข (แทนเลขหน้า) ที่ใช้ในวรรณกรรมฟิสิกส์ตั้งแต่ปลายคริสต์ทศวรรษ 1990 จะปฏิบัติดังต่อไปนี้ คือ
เลขสองหลักแรกของรหัสบทความ ซึ่งเท่ากับเลขฉบับ (issue number) จะเปลี่ยนเป็นอักษรตัวเล็ก (01 = a เป็นต้น) แล้วใส่เข้าในส่วน M
ส่วนเลข 4 ตัวที่เหลือจะใส่ในส่วนเลขหน้า
ตัวอย่าง

ตัวอย่างของรหัสรวมทั้ง
| Bibcode 	 | อ้างอิง |
| --- | --- |
1974AJ.....79..819H : Heintz, W. D. (1974). "Astrometric study of four visual binaries". The Astronomical Journal. 79: 819–825. Bibcode:1974AJ.....79..819H. doi:10.1086/111614.
1924MNRAS..84..308E : Eddington, A. S. (1924). "On the relation between the masses and luminosities of the stars". Monthly Notices of the Royal Astronomical Society. 84 (5): 308–332. Bibcode:1924MNRAS..84..308E. doi:10.1093/mnras/84.5.308.
1970ApJ...161L..77K : Kemp, J. C.; Swedlund, J. B.; Landstreet, J. D.; Angel, J. R. P. (1970). "Discovery of circularly polarized light from a white dwarf". The Astrophysical Journal Letters. 161: L77–L79. Bibcode:1970ApJ...161L..77K. doi:10.1086/180574.
2004PhRvL..93o0801M : Mukherjee, M.; Kellerbauer, A.; Beck, D.;  และคณะ (2004). "The Mass of 22Mg". Physical Review Letters. 93 (15): 150801. Bibcode:2004PhRvL..93o0801M. doi:10.1103/PhysRevLett.93.150801.
ดูเพิ่ม

ตัวระบุวัตถุดิจิทัล
เชิงอรรถและอ้างอิง

1 2  
Schmitz M, Helou G, Dubois P, LaGue C, Madore BF, Corwin Jr. HG, Lesteven S (1995). "NED and SIMBAD Conventions for Bibliographic Reference Coding".  ใน Egret, Daniel, Albrecht, Miguel A (บ.ก.). Information & On-Line Data in Astronomy. Kluwer Academic Publishers. ISBN 0-7923-3659-3. เก็บจากแหล่งเดิมเมื่อ 7 มิถุนายน 2011. สืบค้นเมื่อ 22 มิถุนายน 2011.
1 2 3  
"The ADS Data, help page". NASA ADS. เก็บจากแหล่งเดิมเมื่อ 14 ตุลาคม 2007. สืบค้นเมื่อ 5 พฤศจิกายน 2007.
บ่วงเสน่หา

| บ่วงเสน่หา |
| --- | --- |

ประเภท: ละครชุด (ซีรีส์)
พัฒนาโดย: เดอะ วัน เอ็นเตอร์ไพรส์
เขียนโดย: ร่มเกล้า พิมพ์มาดา พัฒนอลงกรณ์
กำกับโดย: ธนวัจน์ ปัญญารินทร์
แสดงนำ: ศิรพันธ์ วัฒนจินดา ภูธเนศ หงษ์มานพ อัครัฐ นิมิตชัย ยุทธนา เปื้องกลาง พิมพ์จิรา เจริญลักษณ์ อุทุมพร ศิลาพันธ์ กาญจนาพร ปลอดภัย ดิลก ทองวัฒนา
ประเทศแหล่งกำเนิด: ประเทศไทย
ภาษาต้นฉบับ: ไทย
จำนวนตอน: 11 ตอน
การผลิต
ผู้อำนวยการสร้าง: ถกลเกียรติ วีรวรรณ นิพนธ์ ผิวเณร
ความยาวตอน: 90 นาที
ออกอากาศ
เครือข่าย: ช่องวัน วีทีวี
ออกอากาศ: 3 กรกฎาคม พ.ศ. 2560 – 7 สิงหาคม พ.ศ. 2560
บ่วงเสน่หา เป็นละครโทรทัศน์ไทยแนวโมเดิร์นดราม่า โดยเป็นหนึ่งในละครชุด เสน่หา Diary ผลิตโดย บริษัท เดอะ วัน เอ็นเตอร์ไพรส์ จำกัด สร้างจากเค้าโครงเรื่องของ ถกลเกียรติ วีรวรรณ, พิมพ์มาดา พัฒนอลงกรณ์, ร่มเกล้า บทโทรทัศน์โดย ร่มเกล้า, พิมพ์มาดา พัฒนอลงกรณ์ กำกับการแสดงโดย ธนวัจน์ ปัญญารินทร์ นำแสดงโดย ศิรพันธ์ วัฒนจินดา, ภูธเนศ หงษ์มานพ, ยุทธนา เปื้องกลาง, อัครัฐ นิมิตชัย และนักแสดงชั้นนำอีกมากมาย ออกอากาศทาง ช่องวัน ทุกวันจันทร์-อังคาร เวลา 20:30 - 22:00 น. เริ่มออกอากาศตอนแรกวันที่ 3 กรกฎาคม – 7 สิงหาคม พ.ศ. 2560
เรื่องย่อ

ชีวิตของหญิงสาวคนหนึ่งที่ใคร ๆ ก็เรียกเธอว่าซินเดอเรลล่าอย่าง มินตรา เธอได้พบรักและแต่งงานกับ ภีม หนุ่มไฮโซทายาทตระกูลดัง ภีมเริ่มส่ออาการแปลก ๆ ตั้งแต่วันแรกของการแต่งงาน เพราะจู่ ๆ แจ็ค นายแบบหนุ่มเพลย์บอยได้มาร่วมงานแต่งโดยไม่ได้รับเชิญ แต่ความเป็นจริงแล้วความสัมพันธ์ระหว่างภีมกับแจ็คมันซับซ้อนกว่านั้น สำหรับมินตราแม้ภายนอกเธอมีชีวิตที่สาว ๆ นึกอิจฉา แต่เบื้องหลังเธอต้องทำงานอย่างหนักเพื่อพิสูจน์ตัวให้ครอบครัวสามีเห็นว่าเธอไม่ได้มาเกาะลูกชายเขา มินตราใช้ความสามารถของเธอช่วยภีมทำเครื่องดื่มตัวใหม่ที่เน้นเจาะตลาดกลุ่มผู้ชาย จึงให้เอเจนซี่หาพรีเซนเตอร์โดยมีข้อแม้ว่า 'ห้ามเป็นเกย์' เพราะกลัวจะเสียภาพลักษณ์ของเครื่องดื่ม แจ็คเลยได้มาเป็นพรีเซ็นเตอร์
ทันทีที่แจ็คก้าวเข้ามาในชีวิตของมินตรา ทุกอย่างก็เปลี่ยนไปเมื่อมินตราพบว่าแจ็คคือคู่ขาของภีม สามีของเธอ แจ๊คทำทุกวิถีทางที่จะเขี่ยมินตราออกไปจากชีวิตภีม ภีมให้สัญญาว่าจะพยายามเลิกเป็นเกย์ มินตราซึ่งยังรักภีมอยู่มาก ประกอบกับที่เธอมีปัญหาเรื่องเงินที่ต้องใช้ดูแลแม่กับน้องสาวที่ป่วย และยังถูกแม่สามี ปวีณา สั่งห้ามหย่า ไม่งั้นเธอจะไม่ได้อะไรเลยรวมถึงงาน เธอจึงยอมให้ภีมพิสูจน์ตัวเองอีกครั้ง และหันไปปรึกษาปัญหาชีวิตต่าง ๆ กับ ต้น หนุ่มรุ่นน้อง ต้นเองก็มีใจให้กับมินตราและอยากให้มินตราเลิกกับภีม วันหนึ่งแจ๊คออกอุบายให้ภีมพาแจ็คเข้ามาอยู่ร่วมบ้านกับมินตรา มินตราเสียใจมาก ทำให้เริ่มเอนเอียงไปหาต้น แจ็คต้องการให้มินตราเลิกกับภีมจึงไปหา อาย น้องสาวมินตรา เขาตั้งใจจะขู่ แต่อาการป่วยที่ร้ายแรงทำให้อายเสียชีวิต มินตราเสียใจและมารู้ว่าเป็นฝีมือของแจ็คจึงคิดจะปล่อยมือจากภีม
ต้นเข้ามาดูแลมินตราจนทั้งคู่เผลอมีความสัมพันธ์กันลึกซึ้ง มินตราสัญญากับต้นว่าจะหย่ากับภีมแล้วมาอยู่กับต้น แจ๊คเอาเรื่องมินตรากับต้นไปเป่าหูภีม โดยหวังให้ภีมเลิกสนใจมินตราและกลับมารักเขาเพียงคนเดียว แต่กลับผิดคาดเพราะภีมรู้สึกทั้งโกรธทั้งหึงหวงเลยปล้ำมินตรา จนมินตราเกิดตั้งท้องขึ้นมาแต่เธอไม่แน่ใจว่าลูกในท้องของเธอเป็นลูกของภีมหรือต้นกันแน่จึงคิดจะปิดเรื่องท้องไว้ก่อน พอแจ๊ครู้เรื่องมินตราท้อง จึงรู้ดีว่าตนเองกำลังจะเสียภีมไป หนำซ้ำข่าวเรื่องที่เขาเป็นเกย์ก็ถูกเม้าท์จนสนุกปาก แจ็คจึงไปอาละวาดมินตราและเผลอผลักมินตราที่ตั้งท้องอยู่ตกบันไดจนตกเลือด แต่ในที่สุดภีมก็รีบนำไปส่งโรงพยาบาลแล้วช่วยลูกในท้องไว้ได้ทัน ทำให้ทุกคนรู้เรื่องที่มินตราท้อง มินตราต้องพบกับเรื่องปวดหัวทั้งแม่สามีที่บังคับให้เธอต้องตรวจดีเอ็นเอว่าเด็กเป็นลูกใคร และภีมก็ยังแอบกลับไปมีอะไรกับแจ๊คอีก สุดท้ายมินตราจะเลือกหนทางออกจาก 'บ่วง' ที่ผูกรัดเธอครั้งนี้ได้อย่างไร?
รายชื่อนักแสดงนำ

ภูธเนศ หงษ์มานพ รับบทเป็น ภูมิภพ ต้นตระกูลวงศ์ (ภีม)
นักธุรกิจไฮโซสุดเพอร์เฟ็ค ประธานบริษัทผลิตสินค้าอุปโภค-บริโภค เป็นผู้ชายที่ผู้หญิงทั้งประเทศใฝ่ฝัน แต่ภีมไม่เคยคบผู้หญิงคนไหนอย่างจริงจัง จนกระทั่งได้มาแต่งงานกับมินตรา แต่ความจริงแล้วการแต่งงานกับมินตราคือการแต่งงานเพื่อบังหน้า
ศิรพันธ์ วัฒนจินดา รับบทเป็น มินตรา ต้นตระกูลวงศ์ (มิ้น)
หญิงสาวผู้มีชีวิตอย่างซินเดอเรล่า ฉลาด ขยัน สู้ชีวิต ในชีวิตมีแม่กับน้องสาวเป็นสิ่งสำคัญในชีวิต เธอมีเป้าหมายเดียวคือให้แม่และน้องอยู่อย่างสบายและมีความสุข แม้ตัวเธอจะต้องลำบากแค่ไหน จนในที่สุดเธอได้พบกับภีมผู้ชายที่เพอร์เฟ็คทุกอย่างทั้งฐานะและหน้าที่การงาน และใช้ชีวิตคู่ร่วมกัน
อัครัฐ นิมิตรชัย รับบทเป็น ไกรกูณฐ์ สหรัฐ (แจ็ค เจสัน เวย์ / แจ็ค)
นายแบบโซนเอเชีย เช่น จีน ฮ่องกง สิงคโปร์ ฯลฯ หล่อ ฉลาด หุ่นดี มีความเป็นกันเองกับแฟนคลับ ต่อหน้าก็ยิ้มแย้ม ใจดีกับทุกคน แต่เมื่อออกจากสื่อ ตัวตนจริง ๆ ของแจ็ค เป็นคนมีโลกส่วนตัวสูง อารมณ์รุนแรง เจ้าเล่ห์ เจ้าแผนการ กล้าได้กล้าเสีย ไม่เคยยอมแพ้และกลัวใคร ถ้าโดนแย่งของรักไป ก็พร้อมที่จะสู้ และเอาชนะทุกวิถีทาง เพื่อให้ได้สิ่งที่ตัวเองต้องการกลับคืนมา
ยุทธนา เปื้องกลาง รับบทเป็น นฤเบศ ชัยวิชาญ (ต้น)
ผู้ชายที่หลงรักมินตราอย่างมั่นคง หนุ่มรุ่นน้องของมินตรา นักวางแผนการตลาดผู้เถรตรง กำพร้าพ่อแม่ตั้งแต่เด็ก มียายเป็นคนเลี้ยงดูจนโต ทำให้เป็นผู้ชายที่ทั้งความแข็งและนุ่มนวลผสมกัน มีความติสท์ แต่จริงใจ ชอบความจริงและความถูกต้อง ถ้าไม่ผิดก็ไม่เคยกลัวใคร มั่นคงในความรัก และถ้ารักใครก็พร้อมจะปกป้อง เสียสละ ทำได้ทุกอย่างเพื่อให้คนที่รักมีความสุข แม้ว่าตัวเองจะเจ็บก็ตาม
อุทุมพร ศิลาพันธ์  รับบทเป็น  ปวีณา ต้นตระกูลวงศ์
แม่ของภูมิภพ
กาญจนาพร ปลอดภัย  รับบทเป็น  นุชนภางค์ รุ่งเรือง (นุช)
แม่ของมินตราและงามเนตร
ดิลก ทองวัฒนา  รับบทเป็น  ภาคภูมิ ต้นตระกูลวงศ์
พ่อของภูมิภพ
พิมพ์จิรา เจริญลักษณ์  รับบทเป็น  งามเนตร รุ่งเรือง (อาย)
ณัชพงศ์พล สุดดี  รับบทเป็น  เจ๋ง
ชายเพื่อนสนิทคนเดียวของต้นที่อยู่ที่ทำงานเดียวกันกับต้น
ถิร ชุติกุล  รับบทเป็น  ร็อบ
เพื่อนชายของแจ๊คเป็นเพื่อนสนิทของแจ๊คเพียงคนเดียวที่รู้ใจและเป็นที่ปรึกษาให้กับแจ๊คเสมอ
รายชื่อนักแสดงนำ > นักแสดงรับเชิญ

พรกมล อมรจิตรานนท์  รับบทเป็น เบล
นพจิรา ฤกษ์ขจรนามกุล  รับบทเป็น  แคท
ณัฐชยา มั่งนิมิตร  รับบทเป็น  สิริ มหวุฒิ
ภูมิใจ ว่องกุศลกิจ  รับบทเป็น คุณธรรม
ณวัฒน์ กุลรัตนรักษ์  รับบทเป็น  ดนตร์ แสนโกสินทร์
พิยดา จุฑารัตนกุล รับบทเป็น ลิตา เศวตศกานต์
ด.ช.ชาญคามิน ชยางกูร รับบทเป็น ต้น (วัยเด็ก)
ด.ช.ปัญกร จันทศร รับบทเป็น ภีม (วัยเด็ก)
ด.ญ.จิรดา โมแรน รับบทเป็น กติยา ชัยวิชาญ (ติ๊)
ลูกสาวของนฤเบศกับมินตรา
ด.ญ.ทิพย์รดา ไมเออร์ รับบทเป็น มิ้น (วัยเด็ก)
การตอบรับ > คำวิจารณ์

ด้านเสียงวิจารณ์ เว็บไซต์สนุกดอตคอม ได้มีคำชื่นชมถึงเนื้อหาและภาพรวมต่างๆ ของละครโทรทัศน์ไทยเรื่องนี้พร้อมกับปรบมือให้กับ 3 นักแสดงนำของเรื่องโดยเฉพาะหนุ่มอัคที่สวมบทบาทเกย์หนุ่มได้อย่างพอดี ไม่มากไม่น้อยจนเกินไป เรียกได้ว่าเป็นการรวมตัวนักแสดงที่ลงตัวสุดๆ ทั้งบทละครและฝีมือการแสดงที่จัดจ้านเผ็ดร้อน สาดอินเนอร์อารมณ์ทางการแสดงกันออกมาอย่างเต็มทีจนทำเอาแฟนๆละครอินจัดต่างเลือกแฮชแท็กที่มีทั้งทีม #ทีมแจ๊ค #ทีมมินตรา กันยกใหญ่จนติดอันดับแฮชแท็กยอดนิยมในโลกโซเชี่ยล ทั้งทางเฟซบุ๊ก , ทวิตเตอร์ และอินสตาแกรม
ในขณะที่ เว็บไซต์ไทยรัฐออนไลน์ ก็ได้ไปสัมภาษณ์แบบ Exclusive กับนักแสดงหนุ่มผู้รับบท แจ็ค อย่างหนุ่ม "อัค" อัครัฐ นิมิตชัย ถึงกระแสของละครที่รุ่นแรงจนถล่มโซเชียลรวมไปถึงความสนุกในการเดินเรื่องที่รวดเร็วฉับไวในละครที่ออกอากาศในแต่ละตอนและเป็นการแจ้งเกิดหนุ่มอัคกับบทบาททางการแสดงได้อย่างเต็มตัว
การตอบรับ > เรตติ้ง

การตอบรับของละครเรื่องนี้ทั้งหมด 11 ตอนที่ได้ออกอากาศไป (เมื่อวันที่ 3 กรกฎาคม พ.ศ. 2560 – 7 สิงหาคม พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 1.98
เรตติ้งที่มีอันดับสูงที่สุดในละครแต่ละตอนจะแสดงด้วย สีเขียว, เรตติ้งที่มีอันดับต่ำที่สุดในละครแต่ละตอนจะแสดงด้วย สีแดง, เรตติ้งเฉลี่ยของละครจะแสดงด้วย สีน้ำเงิน
| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 3 กรกฎาคม พ.ศ. 2560 | 1.30 |
| 2 | 4 กรกฎาคม พ.ศ. 2560 | 1.56 |
| 3 | 10 กรกฎาคม พ.ศ. 2560 | 1.70 |
| 4 | 11 กรกฎาคม พ.ศ. 2560 | 1.71 |
| 5 | 17 กรกฎาคม พ.ศ. 2560 | 2.18 |
| 6 | 18 กรกฎาคม พ.ศ. 2560 | 2.00 |
| 7 | 24 กรกฎาคม พ.ศ. 2560 | 2.19 |
| 8 | 25 กรกฎาคม พ.ศ. 2560 | 2.00 |
| 9 | 31 กรกฎาคม พ.ศ. 2560 | 2.18 |
| 10 | 1 สิงหาคม พ.ศ. 2560 | 2.22 |
| 11 (ตอนจบ) | 7 สิงหาคม พ.ศ. 2560 | 2.70 |
|  | เรตติ้งเฉลี่ย (4 ตอน)  | 3.50 , 3.45 |
ทากาฮิโระ ฟูจิโมโตะ

ทากาฮิโระ ฟูจิโมโตะ (ญี่ปุ่น: 藤本 たかひろ; โรมาจิ: Fujimoto Takahiro) เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น
ผลงาน > อนิเมะ

Air Master รับบทเป็น Black Justice 4 (eps 9-11); Cameraman (ep 19); Driver (ep 20); High Green (ep 15); Man A (ep 16); Man B (ep 4); Referee (eps 12-14); Spectator (ep 8)
Area 88 รับบทเป็น Hoover (ep 5)
Ayakashi - Samurai Horror Tales รับบทเป็น Cat (Bakeneko)
Binbou Shimai Monogatari รับบทเป็น shop assistant (ep 9)
Bobobo-bo Bo-bobo รับบทเป็น Risuo (eps 1-2); Slim
Dragon Ball Kai รับบทเป็น Bubbles; Umigame
Ghost Slayers Ayashi รับบทเป็น Drifter (ep 1)
Glass Fleet
(The) Gokusen รับบทเป็น Student; Tanaka
Hakaba Kitarō  รับบทเป็น Expert (ep 2); Gas Shopkeeper (ep 11); Ghost (ep 8); Keeper (ep 1); Laundry Owner (ep 7); Male Customer (ep 4); Master (ep 10); Officer (ep 5); Pops (ep 6); Shopkeeper (ep 9)
Hetalia - Axis Powers รับบทเป็น Turkey
Kaleido Star รับบทเป็น Chef A
Mononoke รับบทเป็น The Dead (ep 9)
One Piece รับบทเป็น Cerberus; Onigumo; Rakuyo
Project Blue Earth SOS รับบทเป็น Pilot A (ep 1)
Samurai Gun รับบทเป็น Kanpachi (ep 10)
Yume Tsukai รับบทเป็น Section Chief (ep 3)
ผลงาน > เดอะมูฟวี่

Gegege no Kitarō: Nippon Bakuretsu!! รับบทเป็น Thief
One Piece: Episode of Chopper + Fuyu ni Saku, Kiseki no Sakura
One Piece: Karakuri Shiro no Mecha Kyohei รับบทเป็น Villager
ผลงาน > โอเอวี

Dai Yamato Zero-go
ผลงาน > โอเอ็นเอ

Dragon Ball: Yo! The Return of Son Goku and Friends!! รับบทเป็น Reporter
ทางหลวงแผ่นดินญี่ปุ่นหมายเลข 279

ทางหลวงแผ่นดินหมายเลข 279 (ญี่ปุ่น: 国道279号; โรมาจิ: Kokudō Nihyaku nana-jukyūgō) เป็นทางหลวงแผ่นดินของประเทศญี่ปุ่นที่ตัดผ่านจังหวัดอาโอโมริและจังหวัดฮกไกโด โดยมีช่องแคบสึงารุคั่นกลาง มีระยะทางรวม 134.0 กิโลเมตร (83.3 ไมล์) เริ่มต้นที่ทางแยกบนทางหลวงแผ่นดินหมายเลข 5 ในนครฮาโกดาเตะ จากนั้นข้ามช่องแคบสึงารุโดยใช้เส้นทางเรือข้ามฟากจากฮาโกดาเตะไปยังเมืองโอมะ จากนั้นเส้นทางจะวิ่งลงใต้ผ่านพื้นที่ทางด้านตะวันออกของจังหวัดอาโอโมริ ผ่านนครมุตสึ ก่อนที่จะสิ้นสุดที่ทางแยกบนทางหลวงแผ่นดินหมายเลข 4 ในเมืองโนเฮจิ
เส้นทางของทางหลวงแผ่นดินหมายเลข 279 ที่ผ่านจังหวัดอาโอโมริเป็นแนวถนนที่เก่าแก่ที่สุดสายหนึ่งทางตอนเหนือของญี่ปุ่น เส้นทางแสวงบุญที่เรียกว่าทานาบุไคโด (田名部街道) ไปยังเขาโอโซเระ ซึ่งเป็นแอ่งยุบปากปล่องภูเขาไฟที่ในตำนานเทพนิยายของญี่ปุ่นเชื่อว่าเป็นประตูสู่ยมโลก
รายละเอียดของเส้นทาง > ฮาโกดาเตะ

ทางหลวงแผ่นดินหมายเลข 279 เริ่มต้นที่ทางแยกบนทางหลวงแผ่นดินหมายเลข 5 ในใจกลางนครฮาโกดาเตะ ทางทิศตะวันออกของสถานีรถไฟฮาโกดาเตะ เส้นทางจะวิ่งไปทางทิศตะวันตกเฉียงใต้ผ่านตัวเมือง จากนั้นโค้งไปทางทิศตะวันตกเฉียงเหนือ และเลี้ยวไปทางทิศตะวันออกเฉียงเหนือไปยังที่ซึ่งเดิมเป็นท่าเรือข้ามฟากประจำเมือง แต่ปัจจุบันย้ายไปตั้งอยู่ทางทิศตะวันตกเฉียงเหนือของสถานีฮาโกดาเตะ เส้นทางสั้น ๆ ของทางหลวงสายนี้ในฮกไกโดมีระยะทาง 1.8 กิโลเมตร (1.1 ไมล์) สิ้นสุดที่อาคารผู้โดยสารเดิม ซึ่งต่อมาได้ถูกดัดแปลงเป็นพื้นที่ค้าปลีก เส้นทางในช่วงนี้ยังมีแนวรถรางสายหลักของนครฮาโกดาเตะตั้งอยู่บนเกาะกลาง ยกเว้นในช่วง 100 เมตร (330 ฟุต) สุดท้ายใกล้กับท่าเรือข้ามฟากที่ไม่มีแนวรถราง
รายละเอียดของเส้นทาง > จังหวัดอาโอโมริ

เส้นทางจะมุ่งหน้าไปทางใต้โดยข้ามช่องแคบสึงารุผ่านทางเรือข้ามฟากสึงารุไคเกียว ไปขึ้นฝั่งที่เมืองโอมะที่อยู่ทางเหนือสุดของคาบสมุทรชิโมกิตะของจังหวัดอาโอโมริ โดยจากปลายทางด้านทิศเหนือของเส้นทางในฮาโกดาเตะจนถึงโอมะ จะมีทางหลวงแผ่นดินหมายเลข 338 ที่ใช้เส้นทางร่วมกันกับทางหลวงแผ่นดินหมายเลข 279 อย่างไรก็ตาม ทางหลวงแผ่นดินหมายเลข 338 จะแยกออกไปทางทิศใต้ที่ทางแยกในเมืองโอมะ ในขณะที่ทางหลวงแผ่นดินหมายเลข 279 จะมุ่งหน้าไปทางทิศตะวันออกเฉียงใต้สู่นครมุตสึ ทางหลวงแผ่นดินหมายเลข 279 ในจังหวัดอาโอโมริจะรู้จักกันในชื่อ สายมุตสึฮามานาซุ ซึ่งตั้งชื่อตามฮามานาซุ หรือกุหลาบญี่ปุ่น (Rosa rugosa) ซึ่งเป็นดอกกุหลาบที่มีลักษณะคล้ายไม้พุ่มที่เติบโตบนชายหาดของญี่ปุ่น
เมื่อใกล้ถึงตัวเมืองมุตสึ จะมีทางเลี่ยงเมืองมุตสึ ซึ่งเป็นเส้นทางเสริมของทางหลวงสายนี้ แยกออกไปทางทิศตะวันออกของทางหลวงสายหลัก และทางหลวงแผ่นดินหมายเลข 279 และ 338 จะมาบรรจบกันอีกครั้งและใช้แนวเส้นทางร่วมกันในช่วงที่ผ่านย่านใจกลางเมืองเป็นระยะทางสั้น ๆ จากนั้นทางหลวงแผ่นดินหมายเลข 338 จะแยกออกจากทางหลวงแผ่นดินหมายเลข 279 ตรงจุดที่ทางเลี่ยงเมืองมุตสึกลับมาบรรจบ ทางหลวงแผ่นดินหมายเลข 338 จะวิ่งต่อไปบนคาบสมุทรชิโมกิตะโดยมุ่งหน้าไปทางทางทิศตะวันออกเฉียงใต้ ในขณะที่ทางหลวงแผ่นดินหมายเลข 279 จะมุ่งหน้าไปทางทิศใต้ไปยังเมืองโยโกฮามะ และสิ้นสุดที่เมืองโนเฮจิในบริเวณฐานของคาบสมุทรทางทิศใต้ ที่เมืองโยโกฮามะจะมีที่พักริมทางตั้งอยู่ริมฝั่งทิศเหนือของแม่น้ำมิโฮะ
ระหว่างเมืองโยโกฮามะกับเมืองโนเฮจิ ทางหลวงแผ่นดินหมายเลข 279 จะมีแนวเส้นทางตีคู่ไปกับทางด่วนชิโมกิตะ ซึ่งกำหนดให้เป็นส่วนหนึ่งของทางหลวงแผ่นดินหมายเลข 279 ในฐานะเส้นทางเสริม ใช้เพื่อเลี่ยงเส้นทางเดิมที่ผ่านเขตชุมชนระหว่างโยโกฮามะและโนเฮจิ ปลายทางทิศเหนือของทางด่วนดังกล่าวเริ่มต้นบนทางหลวงแผ่นดินหมายเลข 279 ที่ทางแยกทางตอนใต้ของโยโกฮามะ ซึ่งเส้นทางเดิมจะวิ่งต่อไปทางทิศใต้เลียบไปตามอ่าวมุตสึ ในขณะที่ทางด่วนจะอยู่ถัดเข้ามาข้างในห่างจากชายฝั่งและผ่านเขตหมู่บ้านรกกาโชะ เมื่อเข้าสู่เมืองโนเฮจิ เส้นทางจะมุ่งไปทางทิศตะวันตกเฉียงใต้ผ่านป่าชายฝั่งที่มีประชากรเบาบาง ก่อนที่จะเข้าสู่ใจกลางเมืองและโค้งไปทางทิศใต้ และหลังจากผ่านศาลาว่าการเมืองโนเฮจิ เส้นทางก็จะสิ้นสุดที่ทางแยกบนทางหลวงแผ่นดินหมายเลข 4
รายละเอียดของเส้นทาง > การจราจรเฉลี่ยต่อวัน

ทางหลวงแผ่นดินหมายเลข 279 ดูแลโดยกรมทางหลวง กระทรวงที่ดิน โครงสร้างพื้นฐาน การขนส่ง และการท่องเที่ยว (MLIT) ซึ่งดำเนินการสำรวจเส้นทางของทางหลวงแผ่นดินและทางด่วนของญี่ปุ่นทุก ๆ ห้าปี เพื่อวัดปริมาณการจราจรเฉลี่ยต่อวัน ใน ค.ศ. 2015 จุดที่มีการใช้งานมากที่สุดตามเส้นทางคือทางแยกระหว่างทางหลวงสายนี้กับทางหลวงจังหวัดอาโอโมริหมายเลข 7 ในนครมุตสึ ซึ่งมียานพาหนะสัญจรเฉลี่ย 9,440 คันต่อวันบนทางหลวงแผ่นดินหมายเลข 279 ส่วนจุดที่มีปริมาณการจราจรน้อยที่สุดของทางหลวงสายนี้อยู่ระหว่างท่าเรือข้ามฟากที่เมืองโอมะกับทางแยกที่ทางหลวงสายนี้มาบรรจบกับทางหลวงแผ่นดินหมายเลข 338 โดยมียานพาหนะสัญจรเฉลี่ยเพียง 1,337 คัน
ประวัติศาสตร์

ทางหลวงแผ่นดินหมายเลข 279 เดิมเคยเป็นทานาบุไคโด (田名部街道) ซึ่งเป็นถนนที่ตั้งโดยตระกูลนัมบุในสมัยเอโดะ โดยเป็นเส้นทางสาขาเส้นทางหนึ่งของโอชูไคโด (ปัจจุบันเป็นทางหลวงแผ่นดินหมายเลข 4) ทานาบุไคโดมีเส้นทางจากโนเฮจิชูกูบะไปยังวัดพุทธและสถานที่แสวงบุญของศาสนาพื้นบ้านที่เขาโอโซเระ ซึ่งเชื่อกันว่าเป็นประตูลึกลับสู่ยมโลกทั้งในตำนานไอนุและศาสนาพุทธแบบญี่ปุ่น ซึ่งตั้งอยู่ใกล้กับเมืองทานาบุเดิม (ปัจจุบันเป็นส่วนหนึ่งของนครมุตสึ) ถนนสายนี้ปรากฏบนแผนที่ตั้งแต่ช่วง ค.ศ. 1647 และใน ค.ศ. 1699 มีชื่อถนนเขียนกำกับว่าทานาบุไคโดบนแผนที่ที่ผลิตโดยนัมบุ การแสวงบุญตามเส้นทางทานาบุไคโดไปยังเขาโอโซเระมีมาตั้งแต่ ค.ศ. 862 แต่ก็ยังไม่เป็นที่แน่ชัดว่ามีการบำรุงทางก่อนที่ตระกูลนัมบุจะสร้างหรือไม่
ทางหลวงแผ่นดินหมายเลข 279 ได้รับการกำหนดโดยคณะรัฐมนตรีญี่ปุ่นเมื่อ ค.ศ. 1970 โดยใช้แนวเส้นทางทานาบุไคโดระหว่างโนเฮจิกับโอมะ, เรือข้ามฟากที่เชื่อมโอมะกับฮาโกดาเตะ, และเส้นทางช่วงสั้น ๆ ในฮาโกดาเตะ นับตั้งแต่กำหนดหมายเลขทางหลวงสายนี้ ก็ได้มีการสร้างทางเลี่ยงเส้นทางเดิม ได้แก่ ทางด่วนชิโมกิตะ ซึ่งเป็นถนนประเภทจำกัดการเข้าถึงและยังไม่แล้วเสร็จสมบูรณ์ตลอดสาย (มีเฉพาะช่วงโนเฮจิถึงโยโกฮามะ) และทางเลี่ยงนิมาอิบาชิในนครมุตสึ
ประวัติศาสตร์ > ภัยพิบัติและความเสียหาย

เมื่อวันที่ 1 กุมภาพันธ์ ค.ศ. 2012 ได้เกิดพายุหิมะซึ่งคร่าชีวิตผู้คน 329 คนบนทางหลวงสายนี้ในจังหวัดอาโอโมริ เมื่อวันที่ 9 สิงหาคม ค.ศ. 2021 สะพานข้ามแม่น้ำโคอากะ ซึ่งตั้งอยู่ทางชายขอบด้านเหนือของนครมุตสึ ถูกพายุโซนร้อนลูปิตพัดถล่มเสียหายเป็นส่วนใหญ่ แต่ก็ไม่มีผู้ได้รับบาดเจ็บจากการพังทลายของสะพาน อย่างไรก็ตาม ความเสียหายนี้ทำให้เส้นทางสัญจรที่เชื่อมไปยังมุตสึโดยตรงของชาวเมืองโอมะและหมู่บ้านคาซามาอูระถูกตัดขาด จนกระทั่งมีการสร้างสะพานใหม่ช่องจราจรเดียวพร้อมสัญญานไฟในวันที่ 20 มิถุนายน ค.ศ. 2022 ตรงตำแหน่งทางทิศใต้ของสะพานเดิมเพื่อให้กลับมาเชื่อมต่อได้
เส้นทางเสริม > ทางด่วนชิโมกิตะ

ทางด่วนชิโมกิตะเป็นทางด่วนขนาดสองช่องจราจรที่ยังไม่สมบูรณ์ในจังหวัดอาโอโมริ ซึ่งได้รับการกำหนดให้เป็นเส้นทางเสริมของทางหลวงแผ่นดินหมายเลข 279 ทางด่วนจะมีเส้นทางจากโยโกฮามะมุ่งหน้าลงทิศใต้ผ่านรกกาโชะและโนเฮจิ ซึ่งปัจจุบันส่วนที่เป็นทางหลักของทางด่วนสายนี้สิ้นสุดที่ทางแยกต่างระดับบนทางหลวงแผ่นดินหมายเลข 4 ทางด่วนในช่วงสั้น ๆ นี้เปิดให้บริการในมุตสึเมื่อเดือนธันวาคม ค.ศ. 2019 ถ้าสร้างแล้วเสร็จ ทางด่วนสายนี้จะมีระยะทาง 68 กิโลเมตร (42 ไมล์) จากมุตสึมุ่งหน้าไปทางทิศใต้ไปยังนครชิจิโนเฮะ
เส้นทางเสริม > ทางเลี่ยงเมืองมุตสึ

ทางเลี่ยงเมืองมุตสึมีระยะทาง 2.2 กิโลเมตร (1.4 ไมล์) เป็นเส้นทางเสริมของทางหลวงแผ่นดินหมายเลข 279 อยู่ในย่านใจกลางเมืองของมุตสึ ปลายทางด้านทิศเหนืออยู่บนเส้นทางสายหลัก จากนั้นมุ่งหน้าไปทางทิศตะวันออกเฉียงใต้ ข้ามแม่น้ำโจตาจิ ตัดกับทางเลี่ยงโอมินาโตะ ซึ่งเป็นเส้นทางเสริมของทางหลวงแผ่นดินหมายเลข 338 หลังจากทางแยกนี้ ทางเลี่ยงเมืองมุตสึจะมุ่งหน้าไปทางทิศใต้ ขนานกับเส้นทางหลักของทางหลวงแผ่นดินหมายเลข 279 จนกระทั่งถึงปลายทางด้านทิศใต้ที่ทางแยกบนทางหลวงแผ่นดินหมายเลข 279 และ 338
แหล่งข้อมูลอื่น

สถานีย่อยประเทศญี่ปุ่น
ทางหลวงแผ่นดินญี่ปุ่นหมายเลข 279 (ในภาษาญี่ปุ่น)
ทางหลวงแผ่นดินหมายเลข 279 ใกล้กับท่าเรือข้ามฟากเก่าในนครฮาโกดาเตะ
ทางหลวงแผ่นดินหมายเลข 279 เลียบชายฝั่งช่องแคบสึงารุ